Държавен вестник, бр. 53, 2024 г., стр. 59

БРОЙ  53	
Д Ъ Р Ж А В Е Н  В Е С Т Н И К 	
СТР.  59   
за поемане на задължението или за извърш­
ване на разхода;
2. решенията или действията, свързани с 
разпореждане с активи и средства, включител­
но поемането на задължение и извършването 
на разход;
3. решенията или действията, свързани с 
управление и стопанисване на имуществото 
на Патентното ведомство, включително отда­
ване под наем с цел получаване на приходи.
(4) Редът и начинът за извършване на пред­
варителен контрол от финансовия контрольор 
се определят с вътрешни правила, утвърдени 
от председателя на Патентното ведомство, в 
съответствие с указанията на министъра на 
финансите.
(5) В отсъствие на финансовия контрольор 
неговите функции се изпълняват от определен 
от председателя на Патентното ведомство за 
всеки конкретен случай служител при спазване 
на чл. 7, ал. 1, т. 8 от Закона за финансовото 
управление и контрол в публичния сектор.
Раздел ІV
Обща администрация
Чл. 17. (1) Общата администрация подпо­
мага технически дейността на Патентното ве­
домство и на специализираната администрация 
и извършва дейности по административно-
правно обслужване, финансово обслужване, 
стопанско обслужване и международно сът­
рудничество.
(2) Общата администрация е организирана 
в две дирекции, както следва:
1. дирекция „Административно-правни, 
финансови и стопански дейности“;
2. дирекция „Международно сътрудничест­
во и проекти“.
Чл. 18. Дирекция „Административно-
правни, финансови и стопански дейности“ 
осъществява административно-правното, 
финансовото и стопанското обслужване на 
администрацията и гражданите, както следва:
1. извършва дейности по: управление на 
човешките ресурси, оценяване изпълнение­
то на служителите, обучение и повишаване 
на професионалната квалификация на слу­
жителите, организиране и провеждане на 
конкурси по Закона за държавния служител, 
разработване и предлагане за одобрение на 
длъжностното разписание и поименното раз­
писание на длъжностите;
2. организира деловодната дейност към 
Ведомството и отговаря за съхранението на 
входящата и изходящата кореспонденция, 
като осигурява изпращането и получаването 
на служебната кореспонденция;
3. изгражда, поддържа и актуализира офи­
циалната интернет страница на Патентното 
ведомство съвместно с дирекция „Междуна­
родно сътрудничество и проекти“;
4. осигурява правилното функциониране 
на информационните системи на Патентното 
ведомство, включително тези, свързани със 
специализираните бази данни, отговаря за 
информационната и мрежовата сигурност на 
администрацията;
5. подготвя, издава и публикува Официал­
ния бюлетин на Патентното ведомство;
6. организира подготовката на кадри в 
областта на индустриалната собственост и 
поддържа регистър на представителите по 
индустриална собственост и съдружията на 
представители по индустриална собственост;
7. обработва и съхранява библиотечния 
фонд на Ведомството, като окомплектова, 
поддържа и предоставя за ползване докумен­
тацията за индустриалната собственост – до­
сиетата на обектите на индустриалната соб­
ственост, колекциите от патентни документи 
на различни носители (Централен патентен 
фонд) и теоретична литература в областта на 
индустриалната собственост;
8. отговаря за разработването на проекти 
на нормативни и вътрешноадминистративни 
актове, свързани с дейността на Патентното 
ведомство, и дава становища по проекти на 
нормативни актове;
9. осъществява процесуално представител­
ство пред съдилищата във връзка с произ­
водства по Закона за достъп до обществена 
информация, Закона за защита на личните 
данни, Закона за държавния служител, Кодекса 
на труда, Закона за обществените поръчки 
и други действащи в страната нормативни 
актове, по които Патентното ведомство е 
заинтересована страна, с изключение на тези, 
които са образувани във връзка с дейността 
на специализираната администрация;
10. организира подготовката, провеждане­
то и възлагането на обществени поръчки и 
отговаря за съхранение на досиетата по тях;
11. осигурява участие на експерти и участва 
със свои представители при осъществяване 
на международното сътрудничество, както и 
в национални и международни мероприятия, 
пряко свързани с дейността на Ведомството 
и поетите от него ангажименти;
12. осъществява цялостно правно обслуж­
ване на администрацията, вкл. изготвяне и 
съгласуване на договори, заповеди, становища, 
правила и др.;
13. отговаря за осигуряване на достъпа 
до обществена информация в съответствие 
с конституционните права на гражданите и 
Закона за достъп до обществена информация;
14. отговаря за организацията на фи­
нансовата дейност, вътрешния финансов 
контрол, счетоводството и отчетността във 
Ведомството в съответствие с приложимото 
законодателство;